description: Правната комисия прие на второ четене договорените между управляващите партии поправки в Изборния кодекс

title: "Не подкрепям никого" ще се брои за резултата от президентския вот

maintext:
1
2 © НАДЕЖДА ЧИПЕВА
1
2 © Цветелина Белутова
Без втора урна в чужбина
В изборните секции в чужбина няма да се поставя втора урна за гласуване. Таванът за броя на изборните бюра зад граница пада само за страните от Европейския съюз (ЕС). Това реши окончателно правната комисия в парламента.
Предложението за втора урна в изборните секции в чужбина бе на ГЕРБ и целеше улесняване на гласуването в САЩ, Канада и Турция, където остава таванът за разкриване на най-много 35 изборни секции. Днес обаче депутатите от партията на Бойко Борисов се въздържаха при гласуването. Мотивът - опасения на колегите им от Реформаторския блок, че поставянето на втората избирателна кутия ще доведе до злоупотреби.
Според ДПС решението за падане на тавана за броя на секциите само в страните от ЕС е дискриминационно и е в унисон с желанието на Патриотичния фронт да ограничи гласуването в Турция.
Гласовете "Не подкрепям никого" ще се броят при определяне на резултата от президентските избори, както и при бъдещи кметски избори, които също са мажоритарни. Те няма да се броят обаче при пропорционални избори, каквито са например парламентарните и така бариерата за влизане в Народното събрание ще остане 4%. Таванът от 35 секции в чужбина отпада за страните от ЕС, но остава в сила за останалите.Тези поправки в Изборния кодекс, за които консенсусно се бяха разбрали трите формации, подкрепящи управлението - ГЕРБ, РБ и ПФ, бяха одобрени от правната комисия във вторник с 10 гласа "за" и 6 "въздържал се". Очаква се промените да минат на второ четене в пленарна зала още в сряда, за да могат да бъдат обнародвани и да влязат в сила преди президентския вот следващата неделя.Спешният ремонт на кодекса дни преди изборите се наложи именно заради методиката за отчитане на резултатите от президентския вот. Причината - в момента законът определя за действителни гласовете "Не подкрепям никого", но предвижда, че те се вземат предвид само при отчитане на избирателната активност, но не и при определяне на крайния резултат.Този текст противоречи на конституцията, според която за избран на първи тур се счита този, който е получил повече от половината действителни гласове, ако в гласуването са участвали повече от половината избиратели. Според юристи, това противоречие може да доведе до оспорване на резултатите от изборите. През първата половина на октомври само за една седмица в парламента бяха внесени 12 законопроекта за промяна в Изборния кодекс, от които само три стигнаха до второ четене. Във вторник в правната комисия депутатите от ГЕРБ, Реформаторския блок и Патриотичния фронт гласуваха съобразно договорката, постигната на среща с премиера Бойко Борисов миналата седмица.Така на второ четене бе прието гласовете "Не подкрепям никого" да се броят при отчитане на крайния резултат само на мажоритарни избори, т.е. на президентски и на кметски. Протестният вот няма да се включва при определяне на крайния резултат на пропорционални избори - парламентарни, за евродепутати и за общински съветници. Мотивът, лансиран от реформаторите, е да не се вдига изкуствено 4-процентната бариера за влизане на партии в парламента.В крайна сметка на предстоящите президентски избори, при отчитане на всички действителни гласове, включително и вота "Не подкрепям никого", на втори тур ще отидат двамата кандидати с най-много реални гласове. В бюлетината на балотажа се очаква да има три опции - имената на двамата кандидати, събрали най-голяма подкрепа на първи тур, и "Не подкрепям никого". За президент обаче ще бъде избран кандидатът, който е получил повече гласове в своя подкрепа, независимо от протестния вот на втори тур.


description: Ценният метал покачва цената си с около четвърт процент до 1 267 долара за тройунция. В началото на европейската сесия котировката на златото пое...

title: Доларът спря устремa на златото

maintext:
© Michael Buholzer
Ценният метал покачва цената си с около четвърт процент до 1 267 долара за тройунция. В началото на европейската сесия котировката на златото пое рязко нагоре, но силната американска валута и засилващата се вероятност за покачване на лихвите в САЩ не допуснаха по-голямо повишение. С 0.30% поскъпна и среброто, достигайки 17.652 долара за тройунция.Петролът се задържа над 50 долара за барел. Вчера Ирак внесе несигурност на пазара, след като пожела да не бъде включен в предстоящото ограничаване на добива в рамките ОПЕК с около 400 хил. барела дневно. WTI поскъпва с 0.28% до 50.67 долара, а сортът Брент се котира с минимално повишение на 51.49Информацията е актуална към 10:10ч.

fasttext_language: bg


description: Обявихте на представянето на кампанията си през септември, че ако спечелите изборите ще инициирате конституционни промени, за да може президента да...

title: Татяна Дончева: Задкулисието е едно и също в БСП и ГЕРБ

maintext:
© Надежда Чипева
Има две абсолютно императивни изисквания, за да може хората да живеят спокойно и с лично достойнство. Едното е хляба, другото е справедливостта. Справедливостта изисква отношения между хората по правила, които държавата е създала и спазва. Наличието на правила изисква в истинския смисъл на думата върховенство на закона. Богати държави без него няма. След като имаме очевиден проблем със справедливостта и за нея говорят хората, живеещи най-мизерно, и тези, които живеят прилично, значи ние имаме системен проблем който трябва да има системно решение. Съдебната система е овладяна от мутрите и мафията, управата на държавата – също. Конституционните промени до сега оставаха до формата на едната козметика. Всеки път и най-нищожните промени бяха редуцирано докато никой не знаеше какво всъщност се случва и защо една година се приказва. Най-голямата спънка пред една съдебна реформа са мутрите и мафията, които не искат правила, защото тези правила биха се изправили срещу тях. Нищо, че те са натискани отвън, особено от ЕК и не само, такива промени да бъдат създадени и да бъдат реални. Втората причина е, че не могат. Създаването на законопроект за промяна на конституцията, дори в частта за съдебната система, е проблем, който изисква висок експертен капацитет. Такъв капацитет в България е рядък, още по-малко пък са полиците с визия, които могат да изработят промени, които да работят в комплексите на държавните институции. Смятам, че нашата кандидат-президентска двойка, за разлика от всички останали, дори тази на РБ, която с удоволствие артикулира подобни упорни точки, не могат да си съставят нромативния акт. Такъв експертен потенциал можем да създадем с лекота, ние визия имаме, а във фрагмента с главния прокурор има своята дълбока логика и своите корени в българската политическа практика свързана със съдебната система. В момента президента назначава и освобождава прокурор по предложение на ВСС. ВСС е лобисти избран, главният прокурор е излъчен от лобитата, а лобитата имат ключово значение в корпусите делегати, които избират ВСС. Друга част от от съдиите се избират от депутатите, където лобитата пак имат решаващата дума и ние се въртим в омагьосан кръг. За да излезем от него, отговорността трябва да бъде в едни ръце. На човек, който нацията излъчва пряко. Защото посредниците са овладени от лобистите, от мутрите и мафията. Защото когато човек носи лична отговорност за назначаването на ГП, той носи отговорност за работата на цялото държавно обвинение. И той не може да се оправдае, че такъв кандидат му е дал ВСС, че не може да го оспорва. Друг въпрос е, че един активен Главен прокурор, който има отношение към системата и е много готов да заеме поста, той би се месил доста по-активно и в правилна посока. Има опасения какво ще стане ако президента прекали с намесата. Давайки му личното право да назначава главния прокурор, ние му даваме всичко. Той няма с какво да прекалява. Ако поиска да прекали по отношение на намеса с делата – това е лесно забранимо, както се случи в Румъния, когато президента Басеску не можеше да се намеси в дело срещу брат си под заплаха от импийчмънт. На практика тази идея ще се наложи по следния начин. Първо, подготвя се законопроект, който се подлага на обществено обсъждане. Това не бива да са опорни точки на едните, и на другите, и обикновените хора да се бъркат. Обществото трябва да се ангажира и убеди, че това е полезен документ. Европейските институции – че това е готов законопроект и че няма връщане назад.Промените на Христо Иванов бяха козметични. Те не водиха до ключови промени в лостове, взимаха предвид съществуващи баланси. Той нямаше ресурс сам да го представи в обществото. Ролята на президента ангажира институцията, а това са експерти, не просто група НПО-та, а експерти на ключова иституция. Трябва да идем на следващите парламентарни избори с конституцията като основен въпрос. Основен въпрос за натиск за полтиически сили, които са против такива промени – да загубят част от електората си. И да се подготвим още сега за Велико народно събрание, които да махнат института на ВНС от конституцията и без да се появяват нови текстове, да редуцираме ВНС до обикновено, което да продължи работа и да приеме законопроекта.Вие търсите аналгоии със световния опит. Ние ви предлагаме нещо съвършено различно. Имаме два подхода към гражданите в страната. Единия е да не продължим да държим сметка за тяхното самочувствие и социално положение, другият е да вземем предвид това. Въпросът с достойнството е ключов, защото от един смачкан човек не можете да искате нищо. Смачкан народ никога не е станал успешен. Това е ключов въпрос. Хората трябва да се изправят, да се вдигнат на двата си крака, да бъдат нахранени и мотивирани. Ако работодател има работни недохранен, смачкан и немотивиран, той никога няма да изкара от него истинския потенциал. Това няма да става с теглене на нови кредити, Бога ми! А с преразпределение на държавния бюджет. Твърдя, че Белчо Белчев е последният финансов министър, правил държавен бюджет. От тогава до сега има само умножаване по коефициенти спрямо актуалната сума. Този минимален базов доход трябва да бъде това, което да помага на човек да преживява. Президентската институция ще инициира работа по модел. Говорим за 4-500 лв, в груби числа, едно затягане на коляните за година, и да видим как в рамките на един държавен бюджет ще работи. Не вярвайте на икономистите, които говорят в макро числа. Държавата съществува заради хората, не хората – заради държавата.Да умрат от глад ли? Тръгнете от обратното преразпределяна на бюджета и тогава смятайте икономическите ефекти. Нека направим сметка колко е минималният пакет социални и здравни услуги, на които човек има право. Човек трябва да знае, че има право на тези услуги. Допуснали сме 10-на години, в които работодателите не са внасяли осигуровки. Не надуваме числа. Не предлагаме скандинавски модели. Събираме екип от пет социални и здравни специалисти и виждаме как може да изглежда такава система. Между другото, контролът на цените на водата и тока също могат да бъдат лост.Ние сме свели нашата икономика до голяма степен до раздаване на европари и казваме, че най-важният критерий за икономическата ефективност е високият процент усвояване на тези пари. Ние вкарваме европарите в различни общини, за да ги купим. Тези строителни поръчки минават през определени строителни фирми, определени проектанти, определени по списък от властимащите. Те отчисляват част от тези пари обратно. Така построихме стадиони по селата, където не ходи никой, но се отчита висока усвояемост. Магистралите – почти няма пътни участъци, които да са направени добре, защото голяма част от тези пари се връщат. Ние не се пазарим за какво ни трябват пари. Назначава се държавна и общинска администрация по партийни списъци, както дори БКП не е назначавало преди 1989. Тогава поне имаше работни места, за които никой не питаше дали си комунист, безпартиен или безпартиен-комунист. Сега не можеш да назначиш чистачка в държавно или общинско предприятие, без да се е подписал депутатът от ГЕРБ. Представям си какво щеше да бъде, ако не беше минала приватизацията. Това е корупционно раздаване на работни места в държавната админситарация. Това идва със задъжленията да гласуват за ГЕРБ, да накарат роднините си да гласуват за ГЕРБ, да присъстват на всички измислени от ГЕРБ мероприятия.Друга схема – през съдилищата. Това, което излезе за Ченалова, Янева, Мондешки, показа, че не е въпросът да подкупваш един съдебен състав, който да ти реши делото. Създадена е стройна схема, по която се внасят пари на определени магистрати, има механизми за това как да бъде разпределено това дело. Резултатът за бизнесът е, че бизнесмените не могат да очакват справедливост.Как да го наречеш провал? Има обективни обстоятелства и никой от нас не е в състояние сам и непременно сега да ги промени. Имаме едно статуква, което държи много здраво позициите в държавата. Съществен елемент от това е ГЕРБ като политическа партия и разстановка на държавната администрация по позиции. Какво е БСП и какви са отношенията с ГЕРБ? Има неща, които са въпрос на чип. Тези хора смятат, че служат на партията, дори когато партията е сведена до абревиатура. Вие не можете да промените усещане, наслагвано с десетилетия. Задкулисието и на двете формации е едно и също. Имат ли сделки? Какви са реалните отношения? Последният пример е опитът на Борисов да прекара през МС тази схема на Пловдивският панаир, Варненска община, където целта на цялото упражнение бе Гергов да си върне едни десетки милиона за дупката във Варна. Когато ти, на виден функционер на "опозиционната" партия му даваш 40 млн. Преди изборите, какво очакваш от него? Само едно – че той ще играе по твоята свирка. Безпрекословно. В БСП има олигархично крило, което ръководи партията. Те имат бизнеси, които зависи от днешните управляващи. Как могат те да направят реална, не словесна опозиция на ГЕРБ. Същото се случи с квадратчето "Не избирам никой" - защо до сега никой не говореше за това, то е известно от май месец? Защото всеки смята, че ще се възползва, че ще се изкомбинира. Няма как при такива отношения някой нормален да се договори за обща кандидатура. Не. Там се говори за общи сделки, за управление след изборите и т.н. Отношенията Първанов-Борисов и влизането на Първанов в правителството изключват АБВ. Реформаторите – те са гербаджии, министрите им. Тяхната съпротива е точно до толкова, колкото Радан Кънев да нарече Бойко Борисов "бай х*й". Тези хора нямат вътък да се борят.Ама аз искам тази коалиция да я направят хората, защото симпатизантите на СДС например го искат от цялата си душа. Да, може да има червени и сини каски, но хората искат държавата да върви нормално, върху тях да няма диктат и преса.Първо искам да кажа нещо преди тия въпроси. Президента българофил го казахме ние и го взеха всички останали. Абсолютни плагиати. Обясняваха се няколко месеца кой бил НАТО генерал, кой бил за Крим ,кой бил против, и накрая се обявиха за българофили. Това е дебела работа. Изисква много сериозно да познаваш всеки, с който преговаряш, да знаеш какво иска той от страната, и така да я оставиш малко на завет. Нашето кръстопътно място рядко позволява това – ние сме като заека, който бива бит от американците и руснаците един път защото е с шапка, друг път, защото е без. При условие на остро противопоставяне от страна на двете страни от последните години, ние рискуваме да ни бият и двете, защото и двете искат безпрекословно подчинение. Моето виждане е, че България трябва да избягва да влиза между шамарите на Великите сили. Това изисква такт, не може да се обясни само с опорни точки.Преди да ти кажа нещо конкретно, трябва да ти кажа за инструментариума. Има една мисъл на Рейгън – малко цинична и за съжаление вярна – големите държави се държат като разбойници, малките – като леки жени. Изкуството е да се продадеш по-скъпо. Такова отношение към вънпната политика изисква повече умереност и гъвкавост. В ЕС това би означавало на всички преговори на които отива български чиновник или министър, интересът ни да е детайлно фиксиран, а не премиерът да ходи да казва, че каквото иска Меркел, това и ние. Когато говорим за НАТО и исканията на Русия спрямо нашето участи с алианса, ние трябва да започваме първо с това, че сме член на НАТО и това идва със съответните задължения. Тези ангажименти налагат липсата на фриволност във външнополитически позиции. Отработват се публични позиции, когато имаме сериозни различия с общите. Избягват се изцепки, защото те не водят до нищо позитивно. Повече от ясно е, че както България не е излязла доброволно от никой пакт, освен в случай на разпадането му, трябва да е предварително ясно, че ние няма да излезем и от НАТО и ЕС. Няма нужда да се пънат нито русофили, нито американофилите в тази насока. Това е положението с нас, малка страна, с население с установки, както казват психолозите.Случаят с раздора между Борисов и Плевнелиев относно т.нар. НАТО Черноморски флот е показателен. Той показа, че Българският елит води една външна политика на международните форуми, в която ние сме по-ниски от тревата и не гъкваме, а за пред местното население можем да си говорим всичко, в зависимост кой какво иска да чуе. А това което се прави, няма нищо общо с казаното.По отношение на Южен поток – президентска работа ли е той? Президентската работа на Георги Първанов бе да направи Голям шлем. В резултат на това, че превърнахме детайлите в големите енергийни проекти в президентска работа, той постигна следното: Първанов загуби три години на руснаците, защото той не е човекът, който подписва договорите. След това България влезе в лоша конюнктура да станат тези проекти, Станишев не подписа приложенията за влизане в сила на договорите, като те проиграха подписването на споразуменията, когато те можеха да минат. След това поискаха от руснаците пари за референдум ,похарчиха ги, той стана, който както иска го тълкуваше и не последва нищо. Сега никой няма да ни пусне да направим крачка. Защо продължаваме спора? Ние сме за всички проекти, които могат да бъдат направени в България. Но за да стане това, трябва да избродираме един гоблен, както направи Щрьодер в Германия за Северен поток. В момента не можем да направим тези проекти. Трябва да се спрем, да помислим кое и как може да стане и да го направим. Но все пак, с някой трябва да правим проекти, и то с този, които ги предлага, не с този, който не ги.Защо това е работа на президента на републиката? Той правомощия има ли? Целесъобразно ли е президентът на републиката да седне да мисли големи световни икономически схеми? Значи той не може да мисли за социалния минимум, защото не му е работа, не може да мисли за конституционни законопроекти, но за икономически и енергийни схеми, вживявайки се в ролята на икономически министър и бизнесмен може – защо?Да. Очевидно са безрезултатни. И това е моята позиция по отношението на всички санкции, наложени на всички страни, от които очевидно няма резултат. Санкциите вредят на тези, които ги налагат и в не малка степен на тези, срещу които са наложени. Крайно време е да се направи рекапитулация и да не се проявява упорство там, където не е нужно. Но не мисля да натрапвам позицията си на великите сили и да се явявам техен ментор.Крим е юридически украински, никой не е признал анексията му, някой да ни е бил по главата да сме първите признали ги? Крим очевидно ще е една от конфликтните точки между ЕС и Русия в продължение на още дълго време. Крит е подобна точка, и играчите още не могат да се разберат за бъдещето му. И не е нужно. Както не е нужно сутрин обед и вечер да ни питат какво ще правим с Крим.Това е абсурдна работа за мен, и експлоатация на страховете на хората и никаква работа по това какво конкретно трябва да направим с тях. Очевидно трябва да сме за обща Европейска позиция, с пълното съзнание, че такава вероятно няам да се изработи. Трябва да стане ясно колко души Европа може да погълне и да асимилира. Трябва да се реши какво се прави с хората в Турция, с това какви са шансовете от нови мигрантски вълни. Защото докато конфликтите в развиващите се страни са факт, те ще бъдат генератор на нови вълни. Ние трябва да сме сигурни, че през България трябва да минава възможно най-малък поток. За да ограничим влизането, трябав да довършим защитното съоръжение, да видим какво има нужда армията, какво да стане със сухопътните войски. България трябва да има вариант, ако от другата страна на границата се съберат няколко стотин хиляди души.Още три неща. Харманли трябва да бъде решаван отделно, защото е малък град с 3000 бежанци в центъра му, които създават ужас в населението. Говоря с познати там, никой не може да каже,че на някой нещо му е направено, но те изпитват ужас. Но отношенията в града не трябва да влияят на другите места. Трябва да се контролират тези, които влизат без документи. Квадратът в София около ЦУМ, Мария Луйза, Женският пазар и Лъвов Мост трябва да бъде профилактичен редовно. Трябва да има контрол на хотелиерите. Позицията на България по Дъблинския регламент трябва да е, че той трябва да бъде преразгледан, страната да поиска уеднаквяване на критериите за предоставяне на убежище, както и на правилата за първа приемаща страна. Не приемам позицията на ВМРО за суспендиране на регламента, защото така страната ни няма да има лостовете на споразумението.


description: Съветът по цените на лекарствата е спестил 15 млн. лв. плащания, като активно е сравнявал стойността на медикаментите с останалите европейски страни

title: 37 нови лекарства се плащат от обществените фондове, 15 са изтеглени

maintext:
© Цветелина Белутова
Още промени
Работна група от експерти в здравния сектор ще подготви концепция за надграждане на здравноосигурителния модел в България, съобщи секретарят на консултативния съвет "Партньорство за здраве" д-р Станимир Хасърджиев по време конференцията. Той е получил писмо от здравния министър, с което му възлагат съставянето на работна група. Според д-р Хасърджиев идеята за намаляване на доплащанията за здраве и въвеждане на допълнително здравно осигуряване сериозно е закъсняла. Единият от вариантите за развитие на модела е увеличаване на здравната вноска, а другият е да се генерират допълнителни средства чрез евентуално развитие на втори стълб на здравната система.
Общо 37 нови лекарства са включени в позитивния лекарствен списък (на медикаментите, които се плащат от здравната каса, болниците и здравното министерство) през миналата година, съобщи проф. Николай Данчев, председател на Националния съвет по цени и реимбурсиране на лекарствените продукти по време на годишната здравна конференция на в-к "Капитал". Сред новите попълнения има 4 лекарстваза редки заболявания. В същото време от списъка през миналата година са изключени общо 15 вида лекарства. От тези, които поема здравната каса, са отпаднали шест вида медикаменти, като пет от тях ще могат да се плащат от болниците, ако пациентът постъпи там. Болниците пък вече няма да могат да купуват осем лекарства, като три от тях обаче ще се плащат от здравната каса. Последното е ваксина от листа на министерството. От началото на годината обществените фондове не плащат още осем вида лекарства.От 2016 г. от списъка са изключени 10 лекарства, които са имали аналози. Това е довело до ситуация, в която има 10 групи медикаменти, в които има само по едно лекарство.Основната роля на съвета е да следи лекарствата да са на най-ниско ниво в ЕС като цена на производител. През последната година той е спестил 15 млн. лв. на бюджета на здравната каса и болниците, съобщи още проф. Данчев.В този случай съветът следи дали в останалите европейски страни се е появила по-ниска официална цена на лекарствата, които се плащат от обществените фондове, и я намалява автоматично и в България. През миналата година са намалени цените на 132 лекарства, като основните държави, в които са се появили по-ниски цени, са Словакия, Испания, Румъния и Гърция.Съветът продължава прегледа на това дали лекарствата в позитивния списък са достатъчно ефикасни, безопасни и изгодни за използване. Такъв анализ се прави на всеки три години от момента, в който лекарството започва да се плаща от здравната каса, болниците или министерството. Този режим беше въведен през юни 2015 г. До момента съветът е разгледал 500 медикамента, предстоят още 1500. По думите на проф. Данчев се променя статусът на някои медикаменти, които са променили цените си или са загубили своя терапевтичен ефект. Така например индикацията за лечение на шизофрения е отпаднала от характеристиката на един медикамент.


description: Вашингтон и Кремъл са на крачка от директен сблъсък, но засега само във виртуалната реалност

title: Великата отечествена кибервойна

maintext:
Администрацията на американския президент Барак Обама отправи полуофициална заплаха чрез популярния щатски канал NBC, че подготвя "безпрецедентна тайна кибероперация срещу Русия" в отговор на хакерската атака срещу изборния щаб на Хилъри Клинтън.
© Hannibal Hanschke
Ако следите руските медии, по всяка вероятност ще останете с впечатлението, че светът е едва ли не на крачка от избухването на Трета световна война. И това всъщност почти е така, но... не по начина, по който може би си мислите или както темата е представяна в прокремълските издания. Съществува съвсем реална перспектива за пряк конфликт между двете най-големи световни сили – САЩ и Русия, но за щастие не с арсенала, който може да доведе до изпепеляването на половината планета. Става дума за директен сблъсък в киберпространството, което между другото преди малко повече от три месеца бе обявено от НАТО за пето оперативно поле за водене на бойни действия по време на срещата на лидерите на държавите - членки на алианса, във Варшава.За момента виртуалната реалност си остава едно от най-активните точки на противопоставяне в набиращата инерция нова студена война между Москва и Кремъл. Само преди седмица обаче залогът в този сблъсък беше вдигнат сериозно, след като администрацията на американския президент Барак Обама отправи полуофициална заплаха чрез популярния щатски канал NBC, че подготвя "безпрецедентна тайна кибероперация срещу Русия" в отговор на хакерската атака срещу изборния щаб на Хилъри Клинтън. Информацията, че ЦРУ вероятно се готви да атакува руската комуникационна инфраструктура, светкавично бе последвана от коментари на бивши висши служители на щатските въоръжени сили и спецслужби, според които всичко това трябва да се случи не тайно, а абсолютно открито, за да се направи решителна демонстрация на сила и да се парират по-нататъшни експерименти от противникови държави в тази посока."Това е безпрецедентна ситуация за американската национална сигурност, което означава, че отговорът на администрацията на Обама ще създаде прецедент за действие при бъдещи киберзаговори, направлявани от чужбина", коментира бившият върховен главнокомандващ на НАТО адмирал Джеймс Ставридис в статия, озаглавена "Как да победим в кибервойната срещу Русия" за авторитетното списание Foreign Policy. Сериозният проблем в случая е, че с подобни действия САЩ нагазват в сива зона на международните отношения, където не е ясно какви действия онлайн могат да ескалират до реален военен конфликт във физическата реалност. Основният принцип в обши линии е, че кибератака, която доведе до реални поражения, разрушения или жертви, се третира като нападение. В случая трябва да се прецени дали като агресия може да се приеме опит за манипулиране на изборния процес по време на президентските избори в САЩ чрез средствата на кибершпионажа. Голямата въпросителна около евентуалния отговор на САЩ е как от своя страна ще отвърне Русия и дали спиралата на ескалацията може да излезе извън интернет.Между другото обект на кибератака в близките дни може да се окажат не само президентските избори в САЩ, но и тези в България, които се провеждат приблизително по същото време. Прецедент за това вече има – преди около година това се случи по време на местния вот. По ирония на съдбата основният заподозрян за въпросната кибератака тогава беше свързваната в руското военно разузнаване хакерска група Fancy Bear, която по данни на американското разузнаване е участвала и в операцията срещу компютрите на американската Демократическа партия и щаба на Хилъри Клинтън. Само след две седмици предстои да видим дали българските институции са си научили урока от DdoS атаката от миналата есен, която успя да задръсти с паразитен трафик половината от държавната комуникационна инфраструктура.


description: "Правителството или ще намери инвеститор за АЕЦ "Белене", или ще намери вариант да направи 7-и реактор в АЕЦ "Козлодуй"; 127-километрова ограда ще предпазва Бургаска област от нелегално навлизане на бежанци; Над 6 милиона лева са щетите от големите горски пожари през това лято; Многофункционален комплекс, включващ четири 30-етажни кули, подземни паркинги и зелена зона, започва да се строи в един от най-големите имоти на българската общност в Истанбул

title: Вечерни новини: 30 октомври

maintext:
Силно земетресение с магнитуд 6.6 разтърси Централна и Южна Италия. Броят на пострадалите е ограничен, тъй като най-застрашените от населението са били евакуирани след по-слаби земетресения с магнитуд 5.4 и 5.9 по-рано през седмицата. По данни на европейско-средиземноморския сеизмологичен център земетресението е било на дълбочина 10 км и е регистрирано в 8.40 ч. българско време. Италианската Гражданска защита съобщава за множество рухнали и повредени сгради в Централна Италия. Аварийните служби проверяват дали има загинали и пострадали под развалините.
© REMO CASILLI
34.7 млрд. евро е брутният външен дълг на България в края на август. Това се равнява на 76.3% от БВП и е с 606.4 млн. евро повече в сравнение с края на 2015 г., показват данните на БНБ.
Фотограф: АНЕЛИЯ НИКОЛОВА
Това каза в Пловдив премиерът Бойко Борисов, с което даде индикация, че проектът не е окончателно зачеркнат. По отношение на споровете с руския доставчик на ядрено оборудване "Атомстройекспорт", който осъди Националната електрическа компания (НЕК) да плати 601 млн. евро, Борисов потвърди информацията от миналата седмица, че има договореност за отпадане на лихвите за забава и оттегляне на претенциите по този въпрос. Това би могло да спести на държавата 23.8 млн. лв. лихви по арбитражното решение.Средствата са взети от оперативна програма "Околна среда 2007 - 2013 г.", стана ясно от съобщение на Министерството на околната среда и водите (МОСВ). През периода са изградени три пречиствателни станции - Бургас - Банево - Ветрен - Минерални бани, Бургас - Горно Езерово и Созопол. Реконструирани са пречиствателните станции в Несебър, Поморие и Варна-Акациите. Изградени са и над 230 км канализация и 142 км водопроводи. Със средства от новата ОП "Околна среда 2014 - 2020 г." ще се изграждат пречиствателни станции в Приморско и в Златни пясъци, с което се покриват всички големи курортни селища по крайбрежието.Служителите й са извършили обход на 19 400 км от мрежата, направени са просеки на 505 км електропроводи, подменени са 492 хил. метра проводници средно и ниско напрежение и 22 хил. метра кабели. Проверени са над 1600 трафопоста и са отстранени повреди по тях. Монтирани са 1040 нови стълба и е извършена хидроизолация на 120 от ревизираните трафопостове. За зимния сезон компанията е създала необходимата организация за реакция, като при извънредни ситуации ще може да се мобилизират до 400 допълнителни аварийни групи.Към момента е възложено строителството на 50 км от нея, а с отпуснати от Министерския съвет средства следващата седмица ще бъде възложено изгражданите и на още 10 км. Това стана ясно при посещението на вътрешния министър Румяна Бъчварова в Малко Търново. Там тя заяви, че през последната седмица има спад на нелегално влизащите в страната в сравнение с предишни периоди. "Това е и косвен индикатор, че има ефект от усилията, които полагаме, и от изграждането на съоръжението", коментира МВР министърът.Общо поразените площи са 62 000 декара в цялата страна при бушували 527 пожара. Най-много палежи е имало в Хасковска област - 56, с унищожени 33 000 декара. Следват инцидентите в Стара Загора със 7000 декара, Бургас - 5000, и Ловеч - близо 4000 декара. По данни на пожарните служби 70 процента от горските пожари са вследствие на небрежност, а засечените умишлени палежи през лятото са 6% от всички регистрирани. За да се противодейства по-ефективно на палежите, има проект през 2018 г. да бъде изградена единна система за наблюдение на горските и селските стопанства.съобщи БТА. Собствеността върху терена с площ от около 70 декара бе възстановена през 2012 г. и се оценява от брокери на 130 млн. долара. Строителството се осъществява съвместно от фондацията на българската екзархия в Истанбул, собственик на имота, и турската строителна компания "Ташяпъ". Предвижда се това да е най-големият комплекс в мегаполиса с обща закрита застроена площ 540 хил. кв.м. Там ще се помещават луксозен хотел, офиси, жилища, търговски и спортни съоръжения, конферентни зали, кино, тетрален салон, старчески дом., трябва да декларират това пред приходната агенция. На тази дата изтича и срокът, в който се декларират доходите от наем или друга стопанска дейност, в това число инвестиционната, получени през третото тримесечие на тази година.За деветте месеца на 2016 г. брутната печалбата е нараснала на годишна база с 60% до 2947 хил. лева. За същия период ръстът при продажбите е с 15% до 23 472 хиляди лева. Продадени са били 340 хиляди броя радиатори, което представлява увеличение от 16%. Септември е бил на трето място от гледна точка на финансовите резултати в 20-годишната история на предприятието, което е част от чешката "Корадо груп". Компанията вече е стъпила на френския пазар, а през следващите седмици се очаква да започне директно предлагане и в Унгария. От компанията заявиха, че са успели да преодолеят поскъпването на стоманата заради новите мита в ЕС, като са повишили производството и продажбите.Осем години след началото на строителството му най-новият търговски център в Пловдив отвори врати в края на миналата седмица. Инвестицията в проекта е 120 млн. лв., а в сградата с обща разгъната застроена площ от 56 000 кв.м и отдаваема търговска площ от 21 000 кв.м влизат чуждестранни и български марки, сред които Terranova, LC Waikiki, CCC, Tom Tailor, Guess, Liu Jo, Clarks, Geox, Carducci, Original Marines, Yves Rocher и др., съобщават от компанията инвеститор. Те са разположени на четири надземни нива заедно с детски център, фитнес зала, супермаркет, сладкарница и зона за бързо хранене. През февруари 2015 г. търговският център беше придобит от строителната "Джи Пи груп", която размрази проекта за изграждането му. Отварянето на търговския център на централния пловдивски булевард "Руски" разкрива 500 работни места в града.Apple представи за първи път от четири години обновен лаптоп MacBook Pro, при който много функционални клавиши са заменени със сензорен екран. Новото при ноутбука е т.нар. тъч бар (Touch Bar), който позволява на потребителите да управляват различни системи и приложения с пръстите си. Новостите при MacBook Pro включват също така пръстов четец и цена с неколкостотин долара по-висока. Новото устройство е в две версии. Цената на устройството с 13-инчов екран започва от 1799 долара спрямо 1299 долара за предишната версия. Цената без тъч айди (Touch ID) и тъч бар ще бъде 1499 долара. Цената на устройството с 15-инчов екран ще започва от 2399 долара спрямо 1999 долара за предишната версия.Най-голямата банка за "управление на богатството" - швейцарската UBS, отчете спад на нетната печалба през третото тримесечие до 827 млн. франка от 2.1 млрд. франка година по-рано, съобщава Reuters. Понижението е драстично, защото миналата година банката се е възползвала от данъчни облекчения в размер 1.3 млрд. франка. Печалбата преди данъците е нараснала с 11% до 877 млн. франка благодарение на силното представяне на местните швейцарски пазари и намаляването на разходите. Главният изпълнителен директор на UBS Серджо Ермоти (на снимката) предупреди наскоро, че политическата несигурност и опасенията около глобалния растеж означават, че банката отчита нисък обем на транзакциите като цяло.Компанията за мобилни съобщения Snapchat предивжда да набере 4 млрд. долара от първичното публично предлагане на акции (IPO), съобщава Bloomberg, като се позовава на източници, запознати с темата. IPO-то може да оцени компанията на 25 млрд. до 35 млрд. долара, поясняват още източниците, според които засега не е взето финално решение и обемът на самото IPO може да бъде различен. Snapchat, която наскоро смени корпоративното си име на Snap Inc., се подготвя за листване през първото тримесечие на 2017 г.Чистата печалба на американския автомобилостроител Ford се е понижила с 56% през третото тримесечие до 957 млн. долара. През този период компанията трябваше да се справи с мащабно изтегляне и пускането на пазара на новия си пикап Super Duty, съобщава Reuters. Приходите на компанията са се свили с 6% до 35.9 млрд. долара, а продажбите на автомобили - с 4% до 1.5 млн. в целия свят. През септември компанията понижи прогнозата си за годишната печалба и очаква преди облагане с данъци тя да бъде 10.2 млрд. долара.Groupon купува конкурента си LivingSocialе договорила придобиването на конкурента си LivingSocial, съобщава Bloomberg. Цената на сделката не беше обявена, като от Groupon само съобщиха, че той не е съществен. Очаква се транзакцията да приключи през следващия месец. Подкрепената от Amazon.com LivingSocial намали с повече от 50% заетите през март, след като представянето ѝ се влошава след добрите резултати през 2011 г., когато беше оценена на 6 млрд. долара в кръг от финансиране.


description: И още: Изборите в САЩ - ние, медиите, предадохме страната си; Строгите мерки за икономии излизат от мода

title: Мнения Daily - Да помним, че президентът назначава

maintext:
Той има възможности да докосне нервната система на олигархията.
© Надежда Чипева
Хипотезата да се разпорежда с пълното снаряжение на най-голямата армия в световната история е катастрофа – една от любимите думи на Тръмп.
Фотограф: Shannon Stapleton
Питър Гудман в "Интернешънъл Ню Йорк таймс"
В САЩ администрацията на президента Обама отговори на Голямата рецесия с пакет за стимулиране на икономиката от 787 млрд. долара - смесица от данъчни съкращения и по-големи държавни разходи. В резултат американската икономика започна да се възстановява по-солидно от европейската. Във Вашингтон споровете около размера и продължителността на много социални програми - помощите за безработица, ваучерите за храна и дотациите за жилища, на практика смалиха техните мащаби. В Европа много по-щедрата социална система ограничи последиците от безработицата.
Всяка промяна в икономическата политика в Европа неизбежно минава през Германия, която упражнява извънредно влияние върху лостовете за икономическа политика. ЕС има правила, които ограничават бюджетните дефицити и държавните дългове. За Германия тези правила са непроменими (освен ако самата тя не поиска леко да ги понаруши). Германската позиция е, че дефицитите отразяват слаба воля и подкопават стойността на парите, а просперитетът идва от дисциплината. Германия, казват икономисти, се бори с един призрак: реалната заплаха е не инфлацията, а точно обратното - дефлацията. Когато цените вървят надолу, това означава, че търсенето на стоки и услуги е слабо и това намалява стимула за компаниите да се разрастват и да наемат хора.
Изправена пред такъв порочен кръг, традиционната икономическа теория призовава правителствата да се намесят и да харчат пари, дори това да им навлече дефицит. "Обективно погледнато, Испания, Италия и Франция трябва да се съюзят срещу германците, да ги победят при гласувания и да им извият ръцете", смята Адам Поузън, бивш член на комитета по паричната политика на Bank of England, сега президент на Peterson Institute for International Economics във Вашингтон.
Сега Италия се опитва да постигне това. Миналия месец премиерът Матео Ренци обвини Германия, че излага европейските интереси на риск, като отказва да разреши повече държавни разходи. "Наблягането на строгите мерки за икономии разрушава Европа, обяви Ренци пред Съвета по външните отношенията в Ню Йорк. Коя е единствената страна, която получава предимство от тази стратегия? Онази, която изнася най-много - Германия."
Да помним, че президентът назначаваОт анализ на Теодор Славев, Български институт за правни инициативи, в "Дневник"За никого не е тайна, че живеем в налудничава държава. Този аспект на колективното ни битие се отразява и в кандидатпрезидентската кампания. Чертожниците на общественото мнение вече заложиха в съзнанието на електората алогични образи за желания президент. Очакванията към бъдещия президент тръгват от бащица-обединител, майка-изповедник, брат-воин и т.н. и стигат до по-съвременни вариации на супергерой като Батман - в потвърждение, че сме създали реална вариация на антиутопичния Готъм сити.Много малко от обявените вече кандидати излизат с нещо конкретно, свързано с правенето на политика в рамките на президентските правомощия. Опасността за избирателите е дебатите в кампанията да се затворят, да се избягва поемането на ангажименти и да не се даде ясен отговор на преки въпроси. Тази тактика се вписва чудесно в рамките на установената у нас превзета държава – от мощно олигархично малцинство, подчинило институциите на собствените си интереси.Изборите ще изискват проактивни усилия от критично настроения избирател. На първо време - да се информира за товакакво може да прави президентът в условията на парламентарна република.Сред немногото правомощия да взема решения самостоятелно e участието му в конституирането на публични органи. Той назначава:- един от членовете на Комисията за предотвратяване и установяване на конфликт на интереси (която след скандала с "тефтерчето на Златанов" на практика не функционира) и на Комисията за отнемане на незаконно придобито имущество;- двама членове на Съвета за електронни медии;- представител в Съвета по наркотичните вещества;- трима членове на УС на БНБ;- четирима членове на Комисията за защита от дискриминация;- един член на Комисията за регулиране на съобщенията;- една трета от съдиите в Конституционния съд.И още:- директора на Държавна агенция "Разузнаване";- началника на Националната служба за охрана;- и главния секретар на МВР по предложение на Министерския съвет.Темата с назначенията на ръководствата на независимите контролни, регулаторни и надзорни органи от Народното събрание е болезнена - заради систематичната липса на прозрачност, почтеност и отговорност. Проблемът е толкова сериозен, че има опасност от процедура по чл. 258 от Договора за функциониране на ЕС за нарушения на върховенството на закона, което минимум ще доведе до влизане в обяснителен режим на страната ни, а в най-лошия сценарий - до санкции и отнемане на правото ни на глас в съвета.Затова е добре да помним, че президентът носи отговорност и за назначения на висши държавни служители. Следващият ще бъде или съучастник в порочния начин, по който се правят тези назначения, или ще бъде гарант за минимална прозрачност.Той ще подпише указите за назначаване на следващия главен прокурор и на следващия председател на Върховния административен съд. И преди да си сложи подписа, трябва много сериозно да прецени дали изборът, направен от Висшия съдебен съвет, отговаря на стандартите за публичност, прозрачност, професионални и личностни качества.Пряко проявление на президент, загрижен за националния интерес, е да осигури нормална среда за работа на институциите - като станат бариера пред политическото кукловодство. Това може да стане с активна позиция по темата и с налагането на добър пример чрез лицата, които президентът посочи да заемат една или друга позиция, особено в системата на сигурността. Към президентската администрация би могло да се създаде независима експертна комисия, натоварена с проучването на професионалните и моралните качества на кандидатите. Това ще даде на обществото гаранция, че излъчените оттам висши държавни служители са почтени хора и биха опазили независимостта на институциите.Президентът би могъл да инициира конституционна поправка за въвеждане на борд за висшите назначения въобще - като конституционна гаранция, че най-важните назначения в държавата, чрез които тя всъщност изпълнява функциите си, ще стават по правилата. Това би вкарало бъдещия президент и в голямата политическа интрига, тъй като ще докосне нервната система на опериращата зад кулисите олигархия.Очакванията това да се случи са ниски - отвоюването на държавата обратно не е лесно. Дори и за Батман.Ние, медиите, предадохме страната сиОт коментар на Кевин Бейкър в "Ню Йорк таймс", публикуван в "Клуб Z"Доналд Тръмп е ходещ пример на това защо не е добра идея да разрешим на хората да влизат в баровете с оръжие. Да го слушаш в продължение на час и половина е все едно да те удрят по главата с гумен чук. Да връчиш на този бърборко от бара с пълното снаряжение на най-голямата армия в световната история е катастрофа – една от любимите думи на Тръмп.Без съмнение Тръмп се представи много по-добре на този дебат, отколкото миналия път - измъкна се от повечето удари и успя да каже повече запомнящи се фрази. Повечето телевизионни коментатори, които ни предадоха по време на тази кампания, ще го оценяват по тези точки, а не по неговите постоянни лъжи, безсрамни изопачавания ("Аз бях срещу войната в Ирак"), месианските му претенции ("Капитан Кан щеше да е жив днес, ако аз бях президент"), безмилостното отношение към имигрантите, непрестанното виене как САЩ ще се разпаднат напълно заради градската престъпност или пък заради толкова тъжния факт, че Муамар Кадафи вече не е сред живите.Чухме отново същия конспект, който доминираше последната година и половина от тази безкрайна кампания. Ние, медиите, предадохме страната си на тези избори.Полезните идиотиОт статия на Нина Хрушчова в германския вестник "Ди велт"Аз съм американка, но съм се родила в Москва. Моята "американска същност" преди време беше предмет на национални дебати в Русия. В някои учебници беше включен въпрос правилно ли е, че Нина Хрушчова стана гражданка на САЩ. Познайте каква позиция заеха мнозинството руснаци.Днес моят "руски" поглед може да помогне за ориентиране в положението в САЩ. А то изглежда така, сякаш се появили най-неприятните и извратени признаци на руската политика. Огромната лъжа, изобретена в нацистка Германия, усъвършенствана в Съветския съюз и майсторски прилагана в Русия от Владимир Путин, е неотменна част от предизборната кампания на Доналд Тръмп.Медиите като цяло изпълняваха ролята, която Ленин наричаше "полезни идиоти": те така се стремяха да повишат рейтинга си с помощта на Тръмп, че не забелязваха или пренебрегваха факта, че самите те повишават неговия рейтинг. Така че не е чудно, че въодушевеният Тръмп днес лъже все по-нагло.Възможно е най-разочароващият паралел между руското минало и американското настояще да е в това, което наричам мълчание на овцете: нежеланието на влиятелните хора да сложат край на това безумие.Октомврийската революция през 1917 г. успя и поради това, че противниците на болшевиките бяха така загрижени за собствените си позиции и престиж, че не успяха да се обединят против тях.В края на краищата къде са старите републикански лъвове? Ако те искат да попречат на Тръмп да унищожи репутацията на своята партия, а също и бъдещето на страната, те трябва да изръмжат. Когато Елцин подаде оставка, той предаде Русия в ръцете на избрания лично от него негов приемник (Владимир Путин - бел. ред.). Заради собствената си партия, личната чест и репутация сега старите лъвове би следвало открито да се противопоставят на Тръмп, за да не допуснат на тяхната – и моята – страна подобни вреди.Строгите мерки за икономии излизат от модаОт коментар наЗа преодоляването на травмата от опустошителната финансова и икономическа криза Европа дълго време разчиташе на строгите мерки за икономии, но все повече преосмисля този подход. Във Великобритания бившият финансов министър Джордж Озбърн се представяше като смел пазител на държавната хазна, възнамеряващ да съкрати разходите, за да балансира бюджета. В същото време при него имаше бюджетни дефицити, пропорционално по-големи на дефицитите във Франция, където социалистическото правителство, което по презумпция би трябвало да харчи безгрижно, бе на власт.Гърция се конфронтира с Германия на висок глас и директно, когато е принудена да направи болезнени съкращения като предварително условие за спасителните планове. Италия отправя предизвикателство по-безшумно, като действа в рамките на правилата, въпреки че тълкува в своя полза разпоредби, за да си позволи по-големи разходи.


description: Бившият енергиен министър Делян Добрев, който води енергийната политика на партията, също ще получи обвинение за проекта

title: Прокуратурата атакува и ГЕРБ заради "Белене"

maintext:
Добрев сам депозира в парламента отказа си от депутатски имунитет и заяви, че не е виновен и това много бързо ще се докаже в съда
Обвинението на Добрев би трябвало да бъде последвано от търсене на отговорност на още двама министри, през чието управление въпросният договор е продължил да действа.
Делян Добрев: Не съм виновен, далаверата "Белене" бе спряна с мой подпис
Не съм виновен за нищо и се надявам да бъдат намерени истинските виновници за далаверата "Белене" - това заяви пред журналисти депутатът от ГЕРБ Делян Добрев, след като внесе в деловодството на Народното събрание отказ от имунитет. Добрев бе крайно лаконичен: "далаверата "Белене" е спряна с негов подпис само няколко дни след като станал министър, след като още на първото заседание на Министерския съвет е внесъл доклад за спиране на проекта. Той отказа повече подробности с аргумента, че всеки момент ще му бъде повдигнато обвинение.
Също така лаконичен бе и вицепремиерът Томислав Дончев: Делян Добрев се ползва с нашето доверие и подкрепа и се надяваме по-скоро той да има възможност да докаже невинността си. Дончев даже изказа поздравления за действията на прокуратурата по отношение на усилията й да намери виновници за "Белене, тъй като "не може да има щета за милиарди и да няма виновни".
Ако предизборната кампания за президент изглежда доста вяла, прокуратурата се погрижи да вдигне активен шум. Точно три седмици преди вота и шест години от началото на разследванията за изхарчените напразно милиони за "Белене" държавното обвинение реши да сервира поредните обвинения за проекта.След като от миналата седмица наказателна отговорност ще се търси от двама бивши изпълнителни директори на Националната електрическа компания (НЕК) и министър на енергетиката от времето на тройната коалиция, сега прокуратурата обвини министъра на енергетиката от първото правителство на ГЕРБ – Делян Добрев.Ако това е ход да се прикрие политическият контекст на тези действия, определено обвинението на Добрев дойде точно навреме. Действащ председател на енергийната комисия в парламента, депутат и един от основните идеолози на енергийната политика на ГЕРБ през този мандат. В първото правителство на Борисов той зае поста министър на енергетиката през март 2012 г., наследявайки отстранения Трайчо Трайков.При всички свои активности сега прокуратурата вади стари по-дребни факти по "Белене", особено в случая с Добрев - вече проверявани и отхвърляни. Виновни за основното харчене от над милиард засега няма.В понеделник главният прокурор Сотир Цацаров е внесъл в Народното събрание искане за снемане имунитета на Добрев. Според съобщението искането се основава на доказателства, събрани от Софийската градска прокуратура (СГП), за извършено от Добрев престъпление за умишлена безстопанственост като министър на икономиката, енергетиката и туризма, от което е настъпила щета за НЕК в размер на 4.56 млн. евро, обявява прокуратурата.Според мотивите на обвинението въпреки решението на Министерския съвет за прекратяването на проекта "Белене" през март 2012 г. договорът с архитект-инженера "УорлиПарсънс" остава действащ. Така на фирмата, чиито подизпълнител е "Риск инженеринг" на Богомил Манчев, са платени още 4.5 млн. евро."Това обстоятелство е било известно на министър Делян Добрев, който въпреки вменените му права и задължения не е предприел каквито и да било действия за изпълнението на предложеното и гласувано и от него лично решение за прекратяване изграждането на ядрена централа на площадка "Белене", пише в съобщението на прокуратурата.Добрев е обвинен за това, че не е предприел никакви действия с издадени писмени заповеди или указания към ръководните органи на "Български енергиен холдинг" и НЕК за прекратяването на проекта и съответно действащия договор с архитект-инженерите. От прокуратурата допълват, че Добрев не е взел отношение по тези въпроси въпреки изпратеното му изрично писмо от 19.06.2012 г. от изпълнителния директор на НЕК, в който е поставен въпросът за прекратяването на този договор.От прокуратурата допълват, че искането за свалянето на имунитета на Добрев е поискано от наблюдаващите прокурори още на 19 октомври (денят, в който беше обвинен Петър Димитров), след което Цацаров е сезирал Народното събрание.Малко по-късно в понеделник Добрев сам депозира в парламента отказа си от депутатски имунитет. "Не съм виновен и това ще се докаже много бързо в съда", заяви той. "Надявам се прокуратурата да намери истинските виновни за далаверата на хилядолетието", допълни още Добрев. По думите му проектът е бил спрян с неговия подпис няколко дни след като е станал министър. Вицепремиерът Томислав Дончев, който също беше в парламента, заяви, че правителството стои изцяло зад него.Обвинението на Добрев е пряко свързано с най-мащабната кампания на прокуратурата по проекта "Белене", която обаче се оказа пълен провал. Става въпрос за повдигнатите през 2013 г. обвинения срещу управителя на "УорлиПарсънс" Събин Събинов и собственика на "Риск инженеринг" Богомил Манчев. Заедно с тях под отговорност бяха подведени и двамата бивши изпълнителни директори на НЕК - Иво Лефтеров и Крум Анастасов. Тогава последните двама бяха обвинени в длъжностно присвояване на 8.657 млн. лв., които са били изплатени на архитект-инженерите след прекратяването на проекта през 2012 г.Събинов и Манчев пък бяха обвинени, че са подбудили директорите на НЕК да им платят въпросните суми.Разследването премина с показни акции в офисите на Богомил Манчев и домовете на останалите разследвани, подслушване на телефони и рекордна гаранция от 1 млн. лв. за Манчев."Мога да ви уверя, че този казус сме твърдо решени да го доведем докрай. По делото се работи изключително интензивно от цял екип следователи", бе заявил през ноември 2013 г. зам. главният прокурор Борислав Сарафов пред журналисти.Една година по-късно, отново запитан от журналисти какво става с това разследване, Сарафов отговори: "Разследването продължава." През юни 2015 г. тихомълком прокуратурата започва да сваля едно по едно обвиненията, шумно обявени две години по-рано, с мотив, че са "недоказани".Събин Събинов и Богомил Манчев обжалваха пред съда, като твърдяха, че основание за прекратяване на досъдебното производство следва да е липса на престъпление, което беше потвърдено на две инстанции. Разследването срещу Лефтеров също е прекратено и в момента той търси обезщетение от прокуратурата заради незаконното му привличане като обвиняем.Действието срещу Добрев сега би трябвало да бъде последвано от търсене на отговорност на още двама министри, през чието управление въпросният договор е продължил да действа. Това са Асен Василев, който управляваше ведомството по времето на служебното правителство на Марин Райков, и Драгомир Стойнев от кабинета на "Орешарски".Реално договорът с архитект-инженерите беше прекратен едва през октомври 2013 г., когато бяха повдигнати първите обвинения за продължаващите плащания по него.В същото време обаче "УорлиПарсънс" претендира за още 54 млн. евро, които не са били платени от НЕК в периода от прекратяването на проекта през 2012 г., до неговото разваляне година и половина по-късно. В момента по този спор тече арбитражно дело, което все още не е приключило, казаха източници.Случайно или не, в оставащите седмици до президентските избори прокуратурата се оказа особено активна с действията си срещу хора, пряко или косвено свързани с енергийния проект, което се случи в синхрон с действия на правителството. Макар говорителят на прокуратурата Румяна Арнаудова да отрече, че има връзка между изборите и действията на държавното обвинение, фактите сочат друго.В началото на миналата седмица Министерството на енергетиката отстрани от бордовете на няколко енергийни компании бившите министри от правителството на тройната коалиция и кабинета "Орешарски" - Асен Гагаузов, Румен Овчаров и Петър Димитров. Бившият министър на енергетиката Румен Овчаров беше отстранен като представител на държавата в "Лукойл Нефтохим", Димитров - като член на управителния съвет на "Радиоактивни отпадъци", а пък бившият регионален министър Асен Гагаузов - от съвета на директорите на Ай Си Джи Би, която ще строи българско-гръцката газова връзка.В същия ден обвинения получиха бившите шефове на НЕК при управлението на тройната коалиция Мардик Папазян и Любомир Велков. На двамата бяха повдигнати обвинения за нанесени вреди за 77 млн. евро заради оборудване, продадено на Русия, при което държавата е била ощетена. На следващия ден същото се случи и на Петър Димитров - заради това, че не е упражнил контрол върху Папазян и Велков при сключването на сделката.По темата работихаАлександър ТерзиевМирела Веселинова


description: Конкурсът ще се проведе повторно през 2017г., но вероятно с леки промени в регламента

title: Десет общини бяха отличени в конкурса "Екообщина"

maintext:
Кметовете на общините победители ще черпят знания от опита на техни колеги във Франция
© НСОРБ
Малки и големи отличници
Победителите са били оценявани от жури, в което влизат преподаватели и експерти от регионалното и екоминистерството, които са и партньори в конкурса. Във всяка категория трябваше да има по две общини победители - с население под 10 000 и население над 10 000, с цел да се разграничат нуждите и проблемите на по-големите градове от тези на по-малките. В категорията "Устойчива мобилност" журито се е затруднило при определянето на победител, затова в тази категория има общо четири наградени. Сред победителите обаче липсваха най-големите градове в страната.
Организаторите споделиха, че вероятно при следващото провеждане на конкурса през 2017 г. ще се повиши границата на населението между двете категории и тя ще е по-висока от 10 000 жители. В настоящата ситуация градове като София и Пловдив се състезават с такива като Велинград и Габрово.
Наградите
Всички победители получават специални награди – четиридневно учебно пътуване във Франция за двама представители на общината, осигурени от двете министерства партньори. Те ще имат за цел да представят на местната администрация добрите практики и да установят добри двустранни отношения.
Едновременно с това корпоративните партньори на "Екообщина" също осигуриха награди в четирите категории. Победителите в категорията "Устойчиво управление на водите" ще направят учебно посещение в страна от Източна Европа, осигурено от "Веолия България". Спечелилите първо място в категорията "Устойчиво управление на отпадъците" ще получат одит на управлението на отпадъците, осъществявано от общината, отново от "Веолия България". Общините с най-добри практики в областта на енергийната ефективност печелят реновация на чешма в общината, осигурена от "Сен-Гобен България" и енергиен одит на общинска сграда, предоставен от "Шнайдер електрик България". Победителите в категорията "Устойчива мобилност" ще получат електрически автомобил за половин месец от "Рено Нисан България".
Десет общини бяха наградени за своите успешни практики в сферата на устойчивото управление на ресурсите и опазването на околната среда по време на годишната среща на националното сдружение на общините в Албена. Конкурсът се организира от френското посолство в България и в него участие взеха 31 общини, които подадоха 48 кандидатури в четирите категории "Устойчиво управление на водите", "Устойчиво управление на отпадъците", "Енергийна ефективност на сградите" и "Устойчива мобилност".


description: Нева Балникова с първа самостоятелна изложба на обекти и бижута в Берлин

title: Ежедневни религиозни обекти

maintext:
Илюстрация Увеличаване Автор: Цветелина Белутова Смаляванеа>
Авторският почерк на Нева трудно може да остане незабелязан. Бижутата и обектите й са лесно разпознаваеми и правят впечатление с нестандартния си дизайн, любопитната комбинацията от материали и със свойството си често да дават нов живот на предмети от ежедневието ни. Въпреки търсенето на все нови подходи в работата си самоуката дизайнерка остава вярна на характерния си вече стил – груби и сурови на пръв поглед форми и материи, съчетани в прецизно избрани цветови комбинации.
Fritz
учудих на типичния немски характер в излагането на бижута в старомодни стъклени витрини, който можеше да се види на повечето места, стори ме се в несъответствие със съвременността на обектите
Fritz
В края на миналата година галерията кани Нева да покаже в изложба селекция от свои бижута. В избраните работи - някои съвсем прясно създадени, други като продължение на вече успешни модели, преобладават любопитните комбинации и скулптуралните форми. Фокусът е най-вече върху серията й "ежедневни религиозни обекти". "Кръстила съм ги така, защото това са предмети, които, без да осъзнаваме, използваме непрекъснато. Религиозният момент се дължи най-вече на постоянството, с което ни служат. Бързото им изхабяване е последвано от желанието ни да продължим изкуствено живота им, нанасяйки върху тях свързващ елемент от бита като скоч, лепило или бинт. Тук се намесвам аз с комичен обрат на целия този процес", обяснява Нева.
Това са предмети, които, без да осъзнаваме, използваме непрекъснато. Религиозният момент се дължи най-вече на постоянството, с което ни служат.
Става дума за стари седла за велосипеди или пък мобилни телефони, които тя умело поправя с ритмично наплитане и пристягане по формата с кожа, похват, който непрестанно се появява в творчеството й. Селекцията в експозицията се допълва от ключодържатели и други кожени аксесоари, които създават усещането за съвременен фетиш. Впечатление правят и колиетата й тип "торква" с историческата си препратка към първоначалната си функция като украса за самоотбрана, но и с приликата си със змиите, които изящно се увиват. Нева продължава и с новите си произведения да експериментира с употребата на кожа и кристал в различни комбинации. Резултатът в тази колекция е кожено плетено колие, което завършва с красив и недодялан аметист.
Талантът й да съчетава несъвместими неща в красиви и в повечето случаи носими аксесоари води след себе си често необичайни задания и проекти. На Нева често й се случва да й поръчат бижу от любима играчка или пък от друг вече съществуващ артефакт. Подобни задачи я мотивират да експериментира и да намира решения на на пръв поглед нерешими казуси. Крайната цел на Нева Балникова е винаги да изненадва отсрещния, но и себе си, с нов и интересен резултат. И този път опитът е успешен.
Изложбата й със селекция от вече познати, но и нови работи може да се види от 20 октомври в галерия Fritz (ул. "Дрезденер" 20, Кройцберг) в Берлин.
В България Нева Балникова е вече сред утвърдените млади бижутери и един от любимите автори на по-смелите в аксесоарите за носене. Следваща стъпка в развитието й на творец е излизането на нов пазар.Срещаме се с нея по време на подготовката й за първата й самостоятелна изложба в чужбина. Галерияв Берлин, където тя от няколко години продава селекция свои бижута, става домакин на експозицията. Началото на това сътрудничество е от преди няколко години, когато дизайнерката обикаля за вдъхновение различни галерии в немската столица. "Тогава много се", разказва тя. Галериясе оказва различна в това отношение и също така много отворена към млади автори като нея."Те бяха много дружелюбни и веднага проявиха любопитство към работата ми", продължава Нева. Дизайнерката оценява високо индивидуалния подход на галерията към всеки от 80-те автори, които се продават там. С охота разказва за галерийното пространство, в което съвсем естествено стоят както класически сребърни аксесоари, така и по-авангардни и нестандартни обекти като нейните.Друг важен аспект, който прави впечатление и винаги присъства в творчеството й, е уникалността на всеки един неин продукт. Това, разбира се, се дължи, от една страна, на факта, че всяко бижу е ръчно изработено от нея, но от друга страна, става дума за съвсем съзнателно търсен ефект. "Много от проектите ми - разказва тя, биха изгубили своя смисъл, ако започнат да се произвеждат в по-голямо количество."


description: Заемите ще са с по-ниски лихви и облекчени условия за обезпечение чрез гаранции от ЕИФ

title: Сибанк отпуска 20 млн. евро на иновативни предприятия

maintext:
Банката има и друг продукт с по-облекчени условия за малки и средни фирми. От бюджета от 200 млн. евро са финансирали около 500 компании с кредити за 137 млн. лв., съобщи Кирил Величков, който е ръководител на управление "Европейски проекти и финансови институции" в Сибанк
© ГЕОРГИ КОЖУХАРОВ
Над 100 млн. евро вече се раздават по инициативата InnovFin от Прокредит банк и Райфайзенбанк.
Сибанк става третата българска банка, която се включва в инициативата InnovFin за насърчаване на иновативни малки, средни и средноголеми предприятия с персонал до 499 души. В следващите две години финансовата институция ще предостави финансиране за поне 20 млн. евро при облекчени изисквания за обезпечение и по-ниски лихви. Това ще стане възможно благодарение на гаранции, издавани от Европейския инвестиционен фонд (ЕИФ).В края на миналата седмица Сибанк сключи гаранционно споразумение с ЕИФ по програмата, което е общо за пазарите в България и Словакия. Българската банка е координираща институция по договорената гаранционна схема, в която се включва и словашката Československá obchodná banka, която също като Сибанк е част от групата на белгийската банково-застрахователна група KBC Group. Очаква се благодарение на споразумението в двете страни да бъде генериран кредитен портфейл от 65 млн. евро, с който да се финансират 100 - 150 компании. От общата сума до България ще достигнат поне 20 млн. евро."Петнайсет милиона евро са предвидени за Сибанк в България и 35 млн. евро – за Словакия. Част от останалите неразпределени 15 млн. евро по споразумението се очаква да се разпределят към България, така че поне 20 млн. евро се очакват да подпомогнат проекти на българските иновативни предприятия", обяснява Кирил Величков.Предоставяните по програмата InnovFin заеми ще бъдат както оборотни, така и инвестиционни, а размерите им ще са в диапазона между 25 хил. евро и 7.5 млн. евро. Максималните срокове за погасяване ще са съответно 36 месеца за оборотните и 120 месеца за инвестиционните кредити.Финансирането ще е при преференциални лихви, но конкретният им размер ще се определя в зависимост от различни критерии като рисковия профил на компанията, размера и срока на заема и др. Според последните публикувани от БНБ данни към август 2015 г. средното оскъпяване при всички бизнес заеми вече е под 5%, или 2-3 процентни пункта по-евтино в сравнение с година по-рано.Благодарение на гаранциите от ЕИФ пък банката ще може да кредитира бизнеса и при по-облекчени изисквания за обезпечения и рисков профил. От програмата ще могат да се възползват и по-рискови иновативни компании.За заеми могат да кандидатстват дружества от почти всички сектори на икономиката. "Допустими за финансиране са предприятия с доказан иновативен капацитет, което се определя от критерии като доказване на значителен ръст в оборотите или персонала през последните 3 години, получени патенти, полезни модели и/или заявки за такива, получено финансиране по европейски програми, свързани с иновациите, инвестиране в иновативни дейности и др.", посочва Величков."InnovFin – ЕС финансиране на иновации" е съвместна инициатива на Европейската комисия и ЕИФ. Тя е подкрепена със средства от бюджета на рамковата програма на ЕС за научни изследвания и иновации "Хоризонт 2020". Гаранционното споразумение между Сибанк и ЕИФ е подкрепено и от Европейския фонд за стратегически инвестиции, който е в основата на Инвестиционния план за Европа (известен като плана "Юнкер" за стимулиране на икономическия растеж в страните от ЕС).От началото на годината по инициативата от българска страна са се включили Прокредит банк, в рамките на общо споразумение на германската холдингова група ProCredit Holding за региона на Югоизточна Европа, и Райфайзенбанк (България) . От българската Прокредит банк имат готовност да генерират в страната страната портфейл от 80 млн. евро от общата сума от 250 млн. евро по груповото споразумение. Райфайзенбанк пък ще разпредели по инициативата бизнес кредити за 35 млн. евро.Освен InnovFin, чийто фокус е върху иновативните предприятия, планът "Юнкер" включва и още една инициатива, която е насочена специално към малкия и средния бизнес – COSME. По нея се предоставят предимно по-малки заеми в размер на около 150 хил. евро. Сибанк е първата и за момента единствена българска финансова институция, с която ЕИФ си партнира по програмата. Споразумението беше сключено през октомври 2015 г. и се предвижда в рамките на три години банката да предостави по него заеми за общо 200 млн. евро."Към края на третото тримесечие на 2016 г. сме финансирали около 500 малки и средни предприятия, а общият обем на отпуснатите кредити с гаранция COSME е приблизително 137 млн. лв., което означава, че сме запълнили 68% от договорения с ЕИФ портфейл", съобщава Величков.


description: Падат цените на дребно и на месечна, и на годишна база

title: Дефлацията в България се задълбочава през септември

maintext:
Заради сезона съществен спад продължава да се наблюдава в цените на плодове и зеленчуци като пипер (-16.1%), грозде (-10.9%), ябълки (-6.5%), домати, краставици, цитруси и др.
© Юлия Лазарова
Цените на дребно продължават да намаляват и през септември, показват данните на НСИ. Отчетената дефлация е 0.5% на месечна и 0.6% на годишна база. Натрупаната от началото на годината дефлация е 0.7%.Данните са в унисон с предвижданията на повечето икономисти, че дефлацията ще се задържи през цялата 2016 г. През юли статистиката отчете 1% месечна инфлация в резултат на сезонни фактори, но месец по-късно цените отново поеха надолу – 0% на месечна база и поевтиняване с 0.3% за година.Продължаващото задълбочаване на дефлацията обаче все още остава под наблюдаваните през пролетта и в началото на лятото стойности, които бяха средно около 2%. През септември спрямо август няма промяна на средните цени на храните, а при алкохола и тютюневите изделия има леко повишение, както и в групата на образованието. С най-значителен принос за общата дефлация са средните цени в групата "Култура и развлечение", където спадът е с 6.8%. Поевтиняване се наблюдава и при групата "Ресторанти и хотели" (-1.4%) и минимално при облеклото и обувките, където понижението на цените за последния месец е с 0.3%.Заради сезона съществен спад продължава да се наблюдава в цените на плодове и зеленчуци като пипер (-16.1%), грозде (-10.9%), ябълки (-6.5%), домати, краставици, цитруси и др. От нехранителните стоки в края на лятото по-осезаемо понижение има в цените на туристическите пакети (-15.7), услугите по краткосрочно настаняване (-13.4%) и самолетните билети (-7.7%).Дефлацията според Хармонизирания индекс на потребителските цени, използван за целите на евростатистиката, е 0.7% на месечна база и 1.1% спрямо септември 2015 г. Индексът отчита потреблението и на чуждестранните домакинства в страната. Според него за последния месец най-осезаемо са намалели цените в групите "Развлечения и култура" (-4.7%) и "Ресторанти и хотели" (-4.1%), а най-значително е повишението при образованието – с 1.2% спрямо август.


description: Спрямо месец по-рано тя е 0,5%, а на годишна база е 0,6%. Все пак стойностите са далеч от тези постигнати през пролетта лятото, когато действаха и...

title: Дефлацията леко се е задълбочила през септември

maintext: Спрямо месец по-рано тя е 0,5%, а на годишна база е 0,6%. Все пак стойностите са далеч от тези постигнати през пролетта лятото, когато действаха и сезонни фактор. Тогава дефлацията преминаваше и 2%, показват данните на НСИ. През септември спрямо август няма промяна на средните цени в групата на храните, леко повишение има при алкохола и цигарите. Най-значителен е спадът при групата "Култура и развлечение" (-6.8%), докато при образованието има ръст от 1.4%.Източник: НСИ


description: Прокуратурата повдигна обвинение на бившия областен управител на София Веселин Пенев заради сделката с бившите царски конюшни - за умишлена...

title: Прокуратурата повдигна две обвинения за неизгодни сделки

maintext:
Бившият областен на София ще отговаря за 11 млн. лв, а бившият ректор на МУ - за 270 хил. лв
© Надежда Чипева
Прокуратурата повдигна обвинение на бившия областен управител на София Веселин Пенев заради сделката с бившите царски конюшни - за умишлена безстопанственост и за неизгодно сключени сделки. Пенев не е задържан, а му е определена мярка за неотклонение парична гаранция в размер на 20 хил. лв., както и забрана да напуска страната без разрешение на прокурор. Той изпрати позиция до медиите, в която за пореден път заяви, че не е извършил закононарушения и не е нанесъл вреда на държавата.


description: В България правата на гражданите са доста имагинерна концепция - има ги на хартия, но на практика се възприемат като чуждо тяло.Но дори...

title: Правата ни и интересът му

maintext:
© Юлия Лазарова
В България правата на гражданите са доста имагинерна концепция - има ги на хартия, но на практика се възприемат като чуждо тяло.Но дори на този фон изказването на кандидата за президент на ГЕРБ Цецка Цачева, че в случая с връщането на заподозрени гюленисти на Турция държавният интерес е над човешките права, е потресаващо.Тук дори не говорим за заплаха от тероризъм, а за предаването на хора, които бягат от авторитарен режим , където (според българския съд, отказал екстрадиция на Абдулах Бююк!) има основателни съмнения дали ще имат справедлив процес.Ясно е, че управляващите имат своите аргументи, за да се отнасят така с турските граждани. Ясно е, че тези аргументи нямат нищо общо нито с правовата държава, нито с международните договори, по които България е страна.Същата тази България няма интерес да разследва корупцията, контрабандата на цигари в Турция, злоупотребите с европейските фондове...Така преведено, изказването на Цачева ни казва: "Какво е държавен интерес казва този, който управлява, и никакви човешки права не могат да му противоречат, защото той е държавата."А това звучи притеснително, нали?


description: Крайният срок за кандидатстване със социални бизнес идеи е 1 декември

title: Български стартиращи компании могат за трети път да участват в състезанието Chivas The Venture

maintext:
Сергей Петров, съосновател на компанията Bee Smart Technologies, финалист в последното издание на надпреварата.
© Георги Кожухаров
Общият награден фонд е 1 млн. долара.
За трета поредна година български стартиращи компании могат да кандидатстват в международния конкурс за социални бизнес идеи - Chivas The Venture, организиран от уиски бранда Chivas Regal. Глобалната инициатива с общ награден фонд 1 млн. долара има за цел да стимулира младите хора да развият собствен бизнес, който работи в полза на обществото. Всеки предприемач с кауза може да кандидатства на сайта на състезанието най-късно до 1 декември.В третото издание на Chivas The Venture ще се включат общо 32 държави, като най-добрият социален бизнес проект от всяка от тях ще продължи напред към следващите етапи на състезанието. Едно от условията е участниците да имат навършени 25 години и да владеят на достатъчно добро ниво английски език. На 16 януари 2017 г. жури, съставено от успели български предприемачи, ще определи финалиста за България. Екипът на избраната стартираща компания ще замине на международен тренировъчен лагер заедно с останалите 31 финалисти от цял свят. По време на лагера бизнес лидери и ментори ще им покажат тънкостите на предприемачеството и ще им помогнат да развият бизнес уменията си. Малко преди финала на Chivas The Venture ще се проведе официално онлайн гласуване, на базата на което 250 хил. долара от общия награден фонд ще бъдат разпредели между всички участници. Колкото повече гласове събере даден проект, толкова по-голям дял от финансирането ще получи. На големия финал на състезанието през юли 2107 г. международното жури ще определи между кои финалисти ще се разпределят останалите 750 хил. долара.В последното издание на конкурса българският финалист Bee Smart Technologies, който създава системи в помощ на пчеларския бизнес, стигна до финалния кръг на Chivas The Venture заедно с още 26 международни екипа. Компанията успя да набере 11 хил. долара финансиране от предварителното онлайн гласуване. Основателите - Иван Кънев и Сергей Петров, разработват цялостна система, съставена от хардуерна и софтуерна част, която се монтира в пчелните кошери. Благодарение на нея пчеларите могат да получават информация за състоянието на конкретни пчелни колонии. Показателите, които системата извлича, анализира и представя, са температура, влажност, тегло и звук. Те са достатъчни, за да може да се определят количеството събран мед, здравословното състояние на колонията и други полезни за пчеларите данни.До големия финал на второто издание Chivas The Venture стигнаха пет стартиращи компании, между които бяха разпределени 750 хил. долара. Най-голям дял от наградния фонд в размер на 300 хил. долара спечели колумбийската компания Conceptos Plásticos, която се опитва да превърне борбата със замърсяването в потенциал за строителството. Бизнесът ѝ се състои в преработка на пластмаси и гумени отпадъци в строителни материали за временни или постоянни постройки като къщи, класни стаи, общи помещения. Отпадъците се топят и оформят като малки лего блокчета, с които лесно се строи. Екипът вярва в идеята, че боклукът за едни е съкровище за други, и се надява с нея да може да строи домове за нуждаещи се, тъй като системата им за преработка е 30% по-евтина от други сходни.


description: Гуверньорът на банката Харухико Курода каза, че единствено ще адаптира сегашната монтираната политика в страната, за да задържи курса ѝ към 2%...

title: Bank of Japan няма да въвежда нови стимули засега

maintext:
Гуверньорът на банката Харухико Курода каза, че единствено ще адаптира сегашната монтираната политика в страната, за да задържи курса ѝ към 2% инфлация на годишна база. По-рано през месеца Европейската централна банка (ЕЦБ) заяви, че може да намали количествените улеснения до края на март 2017 когато приключва сегашната програма. Към затягане на паричнатаполитика върви и Фед, като преобладаващите очаквания са за ръст на лихвите през декември.
На борсата в Токио Nikkei 225 се покачва с четвърт процент след като Курода подкрепи очакванията на бизнеса за по-висока инфлация. Китайският индекс Shanghai Composite се задържа непроменен на 3 063.55 пункта, а корейският Kospi се покачва с близо половин процент.
Информацията е актуална към 08:45ч.


description: Второто издание на IAB MIXX Awards ще се проведе на 17 ноември, Nivea България започва благотворителна кампания, a Amazon е спящият гигант на пазара на онлайн реклама, а New York Times заменя банерите със собствен формат

title: Седмичен бюлетин за маркетинг и реклама (11 октомври)

maintext:
За втора поредна година ще се проведе фестивалът IAB Mixx Awards, който цели да отличи постиженията в интерактивния и дигитален маркетинг както за агенции, така и за рекламодатели. Международният форум се организира от българския клон на IAB (Interactive Advertising Bureau) и ще се състои на 17 ноември в София. Крайният срок за подаване на заявки за конкурса е 1 ноември, а едно от условията за участие е кампаниите да са публикувани, излъчени и организирани в периода между ноември 2015 г. и ноември 2016 г.
В конкурса на IAB България могат да се включат не само агенции, но и рекламодатели, които се състезават в седем категории. Това са директна интерактивна кампания, брандирано съдържание, интеграция между различни видове медии и платформи, интерактивна видео кампания, мобилна кампания, кампания в социалните мрежи и иновативни и експериментални кампании, които не подлежат на категоризация.
В състава на журито на конкурса тази година влизат Зоран Арсовски, директор "Глобален дигитален маркетинг" в Progress, Катя Тодорова, основател на MEmotion, управляващият партньор в Xplora Георги Малчев, Жюстин Томс, мениджър "Бизнес развитие" в ABC Design & Communication Group, мениджърът на OLX за България Спас Сливков, управляващият партньор в Saatchi&Saatchi Георги Гавазов и Юлия Атанасова, мениджър за България на Criman. Всеки от членовете на журито ще отговаря за една от седемте категории във фестивалната програма и ще оценява кампаниите на база четири основни критерия, избрани предварително от IAB България. Това са стратегията при изготвяне на кампанията, изпълнението и използването на медии, резултатите и възвръщаемостта на инвестицията, както и креативността на проектите.
Благотворителната кампания на козметичната компания се провежда за втора поредна година и започна на 10 октомври, когато в търговската мрежа тръгва лимитирана серия крем "Приказни моменти за грижа" на Nivea. Герои от четири различни приказки ще бъдат илюстрирани върху продукта, а 30 стотинки от продажбата на всеки крем ще бъдат дарявани на деца, лишени от родителска грижа от SOS Детски селища България. Кампанията с лимитирани продукти е адаптирана за България и ще продължи до края на декември. Тази година за първи път инициативата ще се разгърне и във Facebook под хаштага #ПриказнаСиняГрижа. Потребителите ще бъдат насърчавани да се включат с кратка приказка в страницата на Nivea. На 10 ноември ще бъдат избрани 20 истории, които ще бъдат публикувани в книга, предназначена за децата от SOS Детски селища България. Миналата година благотворителната кампанията "Приказни моменти за грижа" е продължила около 3 месеца, а събраните средства, дарени на децата, са били в размер на повече от 36 хил. лв.
Макар досега Amazon да не е много активен на сцената на онлайн рекламата, особено в сравнение с Google и Facebook, скоро онлайн ритейлърът може да се превърне в техен пряк конкурент, пише The Wall Street Journal. До момента рекламният бизнес на Amazon e състедоточен в продажба на таргетирана онлайн реклама в различни уеб сайтове, което се случва благодарение на огромната база данни, които компанията събира през годините. Голямото количество данни може да бъде полезно както за по-малки компании, така и за глобални брандове.
Amazon си проправя път и в други сфери на комуникационния бизнес, продавайки реклами в търсачката на сайта, както и чрез специален инструмент за наддаване (header bidding), който има за цел да помага на издателите да печелят повече пари от programmatic реклами. Според специалисти, комбинирайки всички тези възможности, Amazon има реални шансове да изгради стабилен рекламен бизнес. Освен това компанията може да проследява качествено потребителите на всички устройства, което е сериозно предимство, особено когато става дума за мобайл реклама. Не е ясно обаче дали Amazon ще се възползва от всички тези възможности или ще продължи да разраства бизнеса си в съвсем други посоки като телевизионни канали и дронове за доставка на поръчки например.
Повече
тук
В началото на лятото френската агенция BETC създава фалшив профил в Instagram на измислено младо момиче на име Лоиз Делаж. Снимките, които Лоиз периодично публикува са красиви, модерни, често заснети от различни екзотични места и най-вече отговарящи на желанията и интересите на младите потребители в социалата мрежа. Вниманието им бързо е привлечено и за два месеца фалшивият профил събира десетки хиляди последователи и още повече харесвания на снимките.
Лоиз Делаж е промотирана на правилната целева аудитория чрез редица хаштагове. Профилът й става още по-популярен, когато лайфстайл блогъри забелязват вдъхновяващия й живот и започват да пишат за нея. Това, което никой не забелязва обаче е, че във всяка снимка на младото момиче има позициониран алкохол, било то чаша вино, бира или коктейл. Точно това е и основната концепция на кампанията "Харесай пристрастяването ми" (Like my addiction), изготвена за френската компания за борба с пристрастяванията Addiction Aide, която беше разкрита пред потребителите в края на миналия месец. Брифът на кампанията е бил привличане на вниманието на хората към това колко трудно е да доловиш пристрастяването на някой близък за теб човек - приятел, дете или родител.
Повече
тук
Социалната платформа връща на преден план публикациите на потребителите в приложението. До момента в секцията за търсене на истории на първо място се показваха предложения за последване на канали на различни брандове, следвани от публикациите на последваните страници. От Snapchat обаче са решили да обърнат последователността и отново поставят на първо място потребителите с техните истории. Вече самите те ще могат да решават кои публикации да се появяват първи в списъка им. Социалната платформа лансира и нов рекламен формат - т.нар. post-roll ads, които ще се появяват веднага след като потребителите са изгледали публикация в приложението.
Повече
тук
През март следващата година компанията, оценена на стойност повече от 25 млрд. долара, планира да осъществи първично публично предлагане. Инвеститорите на борсата ще гледат основно как могат да спечелят от предлагането на рекламно съдържание през платформата. Кои ще бъдат трите основни въпроси, които ще си зададат преди това - обяснява The Wall Street Journal.
До много скоро социалната платформа таргетираше аудиторията единствено по пол и години, което според рекламодателите беше недостатъчно. Преди месец Snapchat лансира нов начин за достигане до точните потребители на база на видеата, които гледат и чрез бази данни с електронните им пощи.
В началото на годината платформата подписа договор с телевизионния гигант Viacom и назначи директора "Рекламни продажби" на Viacom Джеф Лукас, който отговаря за глобалните продажби. Целта му ще бъде да установи Snapchat като конкурент на телевизионните канали.
След скандала в края на миналия месец, когато стана ясно, че в продължение на две години Facebook е преувеличавал времетраенето на гледанията на видеата в платформата с между 60% и 80%, рекламодателите искат независима компания да измерва и представя резулатите от проведените кампании. За да отговори на това желание Snapchat работи с компании като Nielsen и Moat.
Повече
тук
Американската компания има за цел да предостави на читателите си разнообразно съдържание от новини, тенденции и иновации в сферата на технологиите. За международното покритие на платформата ще работят повече от 50 журналисти от всички точки на света. "Искаме да предложим информация не само за това какво ново ще се случва, но и къде ще се случва", казват от медията пред AdWeek. Платформата Bloomberg Technology работи и близо два пъти по-бързо благодарение на нов инструмент, който използват на сайта. Медията с фокус върху технологиите ще публикува новини, видеа и истории от сектора. Допълнителното съдържание включва и "старт-ъп баромерър", който измерва развитието на екосистемата и отбелязва нови инвестиции, придобивания или сливания. Телевизионният канал на Bloomberg пък си сменя името от Bloomberg West на Bloomberg Technology.
Повече
тук
Британското издание обяви официално новия си уебсайт, чрез който медията се надява да увеличи читателската си аудитория и абонатите си. Едно от основните подобрения на платформата е скоростта, с която зарежда всяка страница. Самите Financial Times определя сайта си като "един от най-бързите на света" - под 1.5 секунди за зареждане на десктоп устройства и 2.1 секунди на мобайл. Според изследване, проведено от британското издание, потребителите показват с около 30% по-висока ангажираност в сравнение със старата версия.
Повече
тук
Американското издание планира да замени стандартизираните банери със собствен формат онлайн реклама за десктоп устройства. Дълго време рекламодателите се оплакваха от липсата на креативност в еднаквите рекламни формати и започнаха да поставят под съмнение тяхната ефективност, което доведе и до спад на цените за реклама. А междувременно Facebook и Google създадоха рекламни империи с т.нар. си native предложения.
Забелязвайки тази тенденция New York Times лансира собствен формат с името Flex Frame, с който ще замести банерите и цели да предложи по-добро изживяване както на потребителите, така и на рекламодателите. Новият формат най-вероятно ще бъде позициониран в най-горната част на публикацията, ще бъде по-голям от стандартния банер и ще включва снимка, текст и линк.
Повече
тук
Организацията Diamond Producers Association се опитва да промени статуквото и да накара младите потребители да се ориентират към високачестените диамантени бижута. За целта тя назначава рекламната агенция Mother New York, която да изготви кампания, насочена изцяло към т. нар. millennials потребители, или хората на възраст между 15 и 35 години. Кампанията се казва "Истинското е рядкост" (Real Is Rare) и е представена чрез рекламни клипове, в които две млади двойки преживяват емоционално, но и драматично любовта помежду си. Идеята на рекламата е да отрази новите лайфстайл избори на millennial потребителите и да избяга от традиционното асоцииране на диамантите с брака.
Повече
тук
Рекламен клип на Pixel, първият смартфон на Google, показва развитието на интернет гиганта, така както потребителите го познават. Кампанията е изготвена от агенцията Droga5 и започва с добре познатата бяла лента, олицетворяваща търсачката на Google. На фона на динамични видеа, представящи различни случки от живота на хората, лентата променя формата си и скрива кулминацията на всеки от сюжетите. Накрая белият правоъгълник приема формата на смартфона Pixel. Рекламният спот е лансиран първо на шестте най-големи пазара, където смарфонът ще бъде предлаган, а именно САЩ, Австралия, Канада, Германия, Индия и Великобритания.
Повече
тук
Компанията
обяви вакантни позиции за
и за
.
обяви вакантна позиция за
.
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук *Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg


description: Държавното обвинение ще трябва да заплати 72 хил. лв. като разноски за адвокатски хонорар

title: Огнян Донев осъди прокуратурата преди тя - него

maintext:
Общо събрание на КРИБ, Огнян Донев
© Цветелина Белутова
Огнян Донев осъди прокуратурата да му заплати 72 хил. лв. Толкова е размерът на адвокатския хонорар, който той е трябвало да заплати, за да получи правна защита по едно от серията производства срещу него, които впоследствие бяха прекратени заради липса на доказателства – в случая това срещу него и Любомир Павлов за пране на пари. Следовател по делото беше току-що назначеният за шеф на Столичната следствена служба Петьо Петров, познат с прякора Еврото.


description: Един от тясно специализираните IT гиганти VMware обяви промяна на стратегията си с фокус към потребителското изживяване

title: Стига с това IT, да заповяда клиентът

maintext:
Дори софтуерните разработчици, които нямат много общо с крайни клиенти, започват да говорят за потребителско изживяване и приложения
"За да оцелее един бизнес в днешно време, той трябва да бъде дигитален", Пат Гелсингър, главен изпълнителен директор на VMware
"Не съм сигурен, че все още можем да наричаме бизнеса IT. Дейността ни все повече се измества към осигуряване на потребителското изживяване", загатва какво е бъдещето на сектора главният технически директор на VMware Рей О’Фарeл. VMware - един от световните софтуерни лидери, чието най-голямо развойно звено в Европа се намира в София, представи визията си за бъдещето на технологичния бизнес тази седмица на годишната си конференция в Барселона. А то изглежда различно от сега - повече внимание към крайните потребители, гъвкавост, по-малко инфраструктура и много облаци.
Идеята е да се създадат условия за по-интелигентни и бързи работни процеси за компаниите, клиенти в IT сектора. По време на конгреса VMware обяви и някои партньорства с други гиганти като Amazon и IBM, които ще задвижат и ускорят както бизнеса на компаниите, използващи услуги на VMware, така и този на самите доставчици.
Едновременно с това се прокрадва и схващането, че фокусът на софтуерните разработчици се е изместил. "Вече няма b2b (
Business-to-business ). Всеки, който не разбира нуждите на крайния потребител, е мъртъв", каза Волфганг Крип, мениджър на германската Amadeus IT Group. Примерът, който той дава, е с компании за онлайн резервации. "Тези клиенти не са лоялни. Ако услугата не е достъпна, когато им трябва, никога повече няма да се върнат. Трябва голяма надеждност - изискванията на пазара към IT сектора съвсем са се променили", продължава той.
Мобилните приложения за комуникация, пазаруване и мениджмънт на ресурси, мрежите, базите данни, Big Data и анализите са навсякъде. Те са локални, в облака и горе-долу на всяко устройство, което притежаваме. Всички тези ресурси могат свободно да се движат между платформи и инфраструктури според необходимостта на клиента. А всичко се управлява от софтуер. Така ще изглежда новият IT свят според VMware и ще бъде ново ниво в повсеместна дигитална трансформация на бизнеса и софтуерно базираните центрове за данни.
Личен (частен) облак може да е всеки, който се използва от конкретна компания и до него имат достъп определен брой хора, поради което се наслаждава и на значителна сигурност - такива каквито VMware предлага чрез софтуерно базираните си центрове за данни. Публичните облаци са услугите като тези на Google и Amazon за споделена инфраструктура между много крайни потребители и бизнеси. Но работата в няколко отделни облачни среди не на всяка цена е оптималният и бърз вариант. А тъй като целта на IT секторът е да оптимизира подобни процеси в бъдеще, от VMware представиха своето решение - интеграция на двата свята.
"Клиентите ни искат един магически софтуер, който да прави всичко", коментира Рей О’Фарел, главен технически директор на компанията.
За клиентите на VMware сега ще бъде много по-лесно да достъпват облака и услугите на AWS и обратно. Така не само ще има едно работно пространство, но и единна структура, която да позволи по-оптимално ползване на двата ресурса. Допълнително удобство е лесната миграция на приложения от едното на другото място. Съвместният продукт на компаниите ще бъде на пазара в средата на следващата година.
За бизнеса на VMware всичко това означава, че компанията никак не иска да изпусне нарастващия интерес към публични облачни услуги, чийто дял ще продължи да расте с по-бърз темп от този на частните.
VMware е един от световните лидери във виртуализацията, облачните инфраструктури и мобилността с приходи от 6.6 млрд. долара и 500 хил. клиенти през миналата година. А най-голямото развойно звено на VMware в Европа със своите около 500 служители се намира в София и е не по-малко динамично от компанията майка. Това се отнася както за финансовото представяне (ръст в оборота от 23% до 59.5 млн. лв.), така и за дейностите. Тук са локализирани и едни от ключовите на глобално ниво екипи, работещи по продукти за софтуерно базирани центрове за данни и потребителско изживяване, обясни за "Капитал" Джон Гилмарин, вицепрезидент облачна инфраструктура в компанията. Екипът, който той ръководи, ще играе все по-важна роля за развитието на новите продукти и бизнеса на VMware оттук нататък, категоричен е той, а в развитието му ще продължава да се инвестира.
Компанията прави следващата стъпка в развитието си, представяйки концепции като хибридни облаци и интеграция на частната с публичната облачна инфраструктура. И тъй като бизнесът още дълго време няма да е изцяло облачно базиран, а VMware предлага и традиционна IT инфраструктура, американският разработчик хитро се намества точно на моста между двата свята.За да оцелее един бизнес в днешно време, той трябва да бъде дигитален, смята Пат Гелсингър, главен изпълнителен директор на VMware. Като такъв според него се разбира бизнесът, базиран на софтуер и виртуални инфраструктури, който използва пълния технологичен потенциал на IT индустрията и пренаписва правилата на пазара си. Това е новото мото на технологичните компании, с което продават концепцията, че глобалният бизнес повече никога няма да може без информационни технологии.Aко преди десет години локалните сървъри и физически съществуващата инфраструктура, върху която вървят фирменият софтуер и имейл системата бяха достатъчни, днес всичко е различно. Макар около 73% от бизнесите днес още да разчитат на традиционните си сървъри и инфраструктура, очакванията са до 2021 г. облачните услуги да изравнят резултата.Причината облачните сървъри да станат неделима част от дигиталната стратегия на всеки бизнес е тенденцията най-различни процеси и комуникации да се управляват от приложения и всичко да се измества към "мобилност на бизнеса". За тях пък трябва стабилна изнесена инфраструктура, която по възможност да работи на заден план и да не смущава традиционния бизнес на използващите я.Различни продукти идват в лъскавата опаковка на облачна услуга - пространства за съхранение на данни или oпределен специализиран софтуер като услуга (SaaS). Всички познаваме продукти като Google Drive например. По-напредналите в дигиталната си трансформация компании често използват и друг вътрешен софтуер за управление на бизнес процеси, който е базиран в облачен сървър.Може би една от най-интересните новини от Барселона идва по линия на партньорството на VMware с Amazon Web Services (AWS), което пък е част от още по-мащабния план за цялостна интеграцията на частния и публичния облак в бъдеще. Причината е проста и отново опакована "в полза на потребителското изживяване"."Искаме да предложим независима облачна инфраструктура на клиентите си и свободата сами да избират", коментира Джо Багли, технически директор на компанията за EMEA. "Така, ако клиентите ни искат частен облак, можем да им го предоставим, ако искат публичен - също", обясни Марк Ломайер, генерален мениджър продукти в компанията, в интервю за "Капитал".